rejauldu/bengali-wikipedia huggingface dataset:
উষ্ণ আর্দ্র উচ্চ-প্রবাহের অক্সিজেন নল চিকিৎসা শ্বসনতন্ত্রীয় কর্মকাণ্ডে সহায়তাকারী এক ধরনের চিকিৎসা পদ্ধতি যাতে কোনও রোগীর ফুসফুসে মানবদেহের স্বাভাবিক তাপমাত্রা (৩৭° সেলসিয়াস) ও মানবদেহের আদর্শ সম্পৃক্ত বাষ্পীয় চাপের সাথে মিল রেখে (প্রায় ১০০% আপেক্ষিক আর্দ্রতার) উষ্ণ ও আর্দ্র করা অক্সিজেন গ্যাস প্রতি মিনিটে ৪০ লিটার থেকে সর্বোচ্চ ৬০ লিটার পরিমাণে নাকে স্থাপিত নলের মাধ্যমে সরবরাহ করা হয়। শ্বাসযন্ত্রের তীব্র ও দীর্ঘস্থায়ী সমস্যার জন্য এই চিকিৎসা পদ্ধতি প্রয়োগ করা হয়।  ইংরেজি পরিভাষায় একে হিটেড হিউমিডিফায়েড হাই-ফ্লো থেরাপি (Heated humidified high-flow therapy, সংক্ষেপে HHHF), হাই ফ্লো থেরাপি (High Flow Therapy), হাই ফ্লো নেজাল অক্সিজেন (High-Flow Nasal Oxygen, সংক্ষেপে HFNO), হাই ফ্লো নেজাল ক্যানুলা (High-Flow Nasal Cannula, সংক্ষেপে HFNC), ইত্যাদি নামে ডাকা হয়।   সুবিধা  উষ্ণ ও আর্দ্র উচ্চ-প্রবাহের অক্সিজেন নল চিকিৎসা ব্যবহার করার সুবিধাগুলি হল:  শ্বাসপথে প্রতিবন্ধকতা ও ক্লোমনালীর সংকোচন হ্রাস পায়।  শ্লৈষ্মিক ঝিল্লি ও সিলিয়াসমূহের কর্মক্ষমতা অব্যাহত থাকে, ফলে শ্বাসনালি থেকে ক্ষরিত পদার্থসমূহের নিষ্কাশন উন্নত হয়।  শ্বসনকৃত বায়ুকে উষ্ণ ও আর্দ্র করতে রোগীর কম শক্তি বা ক্যালরি খরচ করতে হয়। সাধারণ বায়ুপ্রবাহ শুষ্ক ও শীতল হয় বলে রোগীর শ্বাসযন্ত্রকে অধিকতর শক্তি ব্যয় করতে হয়।  শ্বাসতন্ত্রের নিষ্ক্রিয় স্থানে অবস্থিত কার্বন ডাই-অক্সাইড গ্যাস পরিষ্কার হয়ে বেরিয়ে আসে।  মধ্যচ্ছদা পেশীর উপর চাপ হ্রাস পায়।  রোগীর আরাম ও সহ্যক্ষমতা বৃদ্ধি পায়। রোগী কথা বলতে পারেন কেননা রোগীর শ্বাসনালিতে নল থাকে না কিংবা মুখে মুখোশ পরানো থাকে না।  ফুসফুস বেশি করে অক্সিজেন শোষণ করে। প্রশ্বাসের সাথে গৃহীত অক্সিজেনের মাত্রা বৃদ্ধি পায়।  কৃত্রিম শ্বাসযন্ত্রের কারণে ফুসফুসীয় ক্ষতির সম্ভাবনা হ্রাস পায়।   তথ্যসূত্র   বিষয়শ্রেণী:চিকিৎসা যন্ত্রপাতি বিষয়শ্রেণী:শ্বসন চিকিৎসা বিষয়শ্রেণী:যান্ত্রিক শ্বসন
ওমান-সংযুক্ত আরব আমিরাত সম্পর্ক, ওমান এবং সংযুক্ত আরব আমিরাত এর মাঝে বিদ্যমান দ্বিপাক্ষিক সম্পর্ককে নির্দেশ করে। উভয় দেশই মুসলিমপ্রধান দেশ এবং উভয় দেশের রাষ্ট্রধর্মই ইসলাম।। তাই উভয় দেশই বিভিন্ন বাধা সত্ত্বেও ইসলামিক বিভিন্ন প্রকল্প বাস্তবায়নের মাধ্যমে ইসলামের প্রসার ঘটাতে আগ্রহী। এছাড়াও উভয়েই আরব বিশ্ব এর অংশ এবং একই সাথে মধ্যপ্রাচ্য অঞ্চলেই অবস্থিত। তাই সাংস্কৃতিক দিক দিয়েও এই দুই দেশের মাঝে অনেক মিল পাওয়া যায়। একই সঙ্গে এই দুই প্রতিবেশী দেশের মাঝে অভিন্ন সীমা রয়েছে। ওমানের ২ টি ছিটমহল রয়েছে এই অংশে এবং শুধুমাত্র সংযুক্ত আরব আমিরাতের মধ্য দিয়েই এই ছিটমহলে প্রবেশ সম্ভব। এই ছিটমহলগুলোর সঙ্গে ওমান উপসাগর এর সীমানাও পাওয়া যায়।  দুই দেশের মধ্যে আন্তরিক কূটনৈতিক সম্পর্ক রয়েছে। ওমানের রাজধানী মাস্কাট এ সংযুক্ত আরব আমিরাতের একটি স্থায়ী দূতাবাস রয়েছে। অপরদিকে, সংযুক্ত আরব আমিরাতের রাজধানী দুবাইতে ওমানের একটি স্থায়ী দূতাবাস রয়েছে। ওমান এবং সংযুক্ত আরব আমিরাত উভয় দেশই অর্গানাইজেশন অব ইসলামিক কোঅপারেশন (ওআইসি) এবং গালফ কো-অপারেশন কাউন্সিল (জিসিসি) এর সদস্য।  ২০১০ সালের নভেম্বর-ডিসেম্বর মাসে অভিযোগ ওঠে যে, সংযুক্ত আরব আমিরাত, ওমানে একটি বৃহৎ গোয়েন্দা তৎপরতা চালাচ্ছিল এবং ওমানের সরকার তা উদ্ঘাটন করতে সক্ষম হয়। এই অভিযোগে আরও বলা হয়, সংযুক্ত আরব আমিরাত, ওমানের সরকার এবং সেনাবাহিনীর ওপর গোয়েন্দা তৎপরতা চালায়। ওমানের সরকার সমর্থিত সূত্র থেকে জানা যায়, এই চক্রান্তের জেরে, সংযুক্ত আরব আমিরাতের কয়েকজন নাগরিককে আটক করা হয়।  ওমান সরকারের তরফ থেকে ধারণা করা হয়, ওমানের সুলতান, কাবুস বিন সাইদ আল সাইদ কে উৎখাতের জন্য এই গোয়েন্দা তৎপরতা চালানো হতে পারে। এছাড়াও, ওমান এবং ইরানের মধ্যকার সম্পর্কের ব্যাপারে তথ্য সংগ্রহও এই গোয়েন্দা তৎপরতার কারণ হয়ে থাকতে পারে বলে ওমান সরকার মনে করে। তবে এরপর ওমান এবং সংযুক্ত আরব আমিরাতের মধ্যকার সম্পর্কের অবনতি ঘটে। কিন্তু সংযুক্ত আরব আমিরাত সরকার সবসময়ই এই গোয়েন্দা কার্যক্রমে তাদের উপস্থিতির বিষয়টি প্রত্যাখ্যান করে।  এর জেরে ওমানের সুলতান আবুধাবি তে অনুষ্ঠিত গালফ কো-অপারেশন কাউন্সিল (জিসিসি) এর সভায় অংশগ্রহণ করেন নি, যদিও এই সংস্থার অন্যান্য সদস্য রাষ্ট্রের রাষ্ট্রপ্রধানরা সবাই উপস্থিত ছিলেন। তবে পরবর্তীতে কুয়েতের আমির এর মধ্যস্থতায় দুই দেশ আলোচনায় বসে এবং বর্তমানে দুই দেশের মাঝে অন্ত্যন্ত আন্তরিক সম্পর্ক রয়েছে।   তথ্যসূত্র     বিষয়শ্রেণী:ওমানের দ্বিপাক্ষিক সম্পর্ক বিষয়শ্রেণী:সংযুক্ত আরব আমিরাতের দ্বিপাক্ষিক সম্পর্ক
হু উই লাভ হলো গ্রাহাম ক্যান্টওয়েল কর্তৃক পরিচালিত এবং ক্যান্টওয়েল ও কেটি ম্যাকনিস দ্বারা রচিত একটি আইরিশ বয়ঃসন্ধিকালভিত্তিক নাট্যধর্মী চলচ্চিত্র। এটি ক্যান্টওয়েলের ২০১৬ সালের স্বল্পদৈর্ঘ্য চলচ্চিত্র লিলি-র একটি পূর্ণদৈর্ঘ্য রূপান্তর। ২০২১ সালের গ্যালওয়ে ফিল্ম ফ্লিড-এ চলচ্চিত্রটির প্রিমিয়ার হয়।   অভিনেতা    উৎপাদন  গ্রাহাম ক্যান্টওয়েলের ২০১৬ সালের স্বল্পদৈর্ঘ্য চলচ্চিত্র লিলি বিভিন্ন চলচ্চিত্র উৎসবে প্রদর্শিত হয় এবং আইএফটিএ-র প্রশংসা লাভ করে।  ক্যান্টওয়েল পূর্ণদৈর্ঘ্য সংস্করণটি পরিচালনা ও লেখার কাজে মনোযোগ দেন এবং তার সাথের লেখক হিসেবে যোগ দেন কেটি ম্যাকনিস। ক্যান্টওয়েল, এডউইনা ফোরকিন এবং অ্যালান ফিটজপ্যাট্রিকের সাথে হু উই লাভ প্রযোজনাও করেছিলেন। চলচ্চিত্রটির চিত্রগ্রহণ করেছেন আমেরিকান জুটি রে সিস্টার্স।   ক্লারা হার্ট, ডিন কুইন এবং অ্যামি-জয়েস হেস্টিংস স্বল্পদৈর্ঘ্য চলচ্চিত্রের মূল চরিত্রগুলিতে পুনরায় অভিনয় করেছেন। পল রোনান, আইসলিং ও'নিল, লিনেট ক্যালাগানও তাদের পার্শ্ব ভূমিকার পুনরাবৃত্তি করেছিলেন। ভেনেশিয়া বোয়ে ভায়োলেট হিসেবে লিয়া ম্যাকনামারার স্থলাভিষিক্ত হন। চলচ্চিত্রটিতে আরও অভিনয় করেছেন অ্যামি হিউজ, ড্যানিয়েল গ্যালিগান, জিমি স্মলহর্ন এবং অ্যালিসন ম্যাকগির।  মূল চিত্রগ্রহণ হয়েছিল ডাবলিন এবং এর আশেপাশের এলাকায়; তবে কোভিড-১৯ মহামারীর কারণে এই কার্যে কিছু ব্যাঘাত ঘটেছিল।  চিত্রগ্রহণের স্থানগুলির মধ্যে রয়েছে ডোনাহিস কমিউনিটি স্কুল, ডাবলিন সিটি সেন্টার, জর্জ, প্যান্টিবার এবং পেনিলেন।    মুক্তি  চলচ্চিত্রটির প্রথম প্রদর্শনী হয়েছিল ২০২১ সালের ২৪শে জুলাই গ্যালওয়ে ফিল্ম ফ্লিডে।    পুরস্কার এবং মনোনয়ন  বছর পুরস্কার বিভাগ প্রাপক(রা) ফলাফল রেফারেন্স ২০২১ গ্যালওয়ে ফিল্ম ফ্লিড নতুন প্রতিভা পুরস্কার ক্লারা হার্ট   কেরি চলচ্চিত্র উৎসব সেরা ফিকশন পূর্ণদৈর্ঘ্য চলচ্চিত্র হু উই লাভ   উদীয়মান প্রতিভা পুরস্কার কেটি ম্যাকনিস   ২০২২ আইরিশ চলচ্চিত্র ও টেলিভিশন পুরস্কার সেরা চলচ্চিত্র হু উই লাভ   সেরা পরিচালক গ্রাহাম ক্যান্টওয়েল   সেরা চিত্রনাট্য গ্রাহাম ক্যান্টওয়েল এবং কেটি ম্যাকনিস   সহ-ভূমিকায় অভিনেত্রী - চলচ্চিত্র অ্যামি-জয়েস হেস্টিংস   সহ-ভূমিকায় অভিনেতা - চলচ্চিত্র ডিন কুইন   মৌলিক সঙ্গীত জোসেফ কনলান     তথ্যসূত্র    বহিঃসংযোগ     বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২১-এর চলচ্চিত্র বিষয়শ্রেণী:এলজিবিটিকিউ সম্পর্কিত চলচ্চিত্র
অখিলা ভার্গবন একজন অভিনেত্রী যিনি মূলত মালায়ালাম চলচ্চিত্র জগতের সাথে যুক্ত। অখিলা অনুরাগ ইঞ্জিনিয়ারিং ওয়ার্কস নামের স্বল্পদৈর্ঘ্য চলচ্চিত্রে অভিনয়ের মাধ্যমে তার অভিনয় জীবনের সূচনা করেন। মালায়ালাম চলচ্চিত্র পুভান (২০২৩) এর মাধ্যমে তার চলচ্চিত্র জগতে অভিষেক ঘটে। তার অভিনীত সিনেমা প্রেমালু (২০২৪) সর্বকালের সর্বোচ্চ আয়কারী মালায়ালাম চলচ্চিত্রগুলির মধ্যে একটি হিসেবে বিবেচিত হয়। এই চলচ্চিত্রে অভিনয়ের মাধ্যমে অখিলা মালায়ালাম চলচ্চিত্র জগতে পরিচিত মুখ হয়ে ওঠেন।    প্রাথমিক জীবন এবং শিক্ষা  অখিলা ভার্গবান মূলত কান্নুরের পাইয়ানূর অঞ্চলের বাসিন্দা। তিনি পাইয়ানূরের সেন্ট মেরি'স গার্লস হাই স্কুলে থেকে স্কুল শিক্ষা সম্পন্ন করেছেন। তিনি ২০২০ সালে কোয়েম্বাটুরের সিএমএস কলেজ অফ আর্টস অ্যান্ড সাইন্স থেকে মাইক্রোবায়োলজিতে স্নাতকোত্তর সম্পন্ন করেন।    কর্মজীবন  অনুরাগ ইঞ্জিনিয়ারিং ওয়ার্কস নামের স্বল্পদৈর্ঘ্য চলচ্চিত্রে অভিনয়ের মাধ্যমে অখিলা তার অভিনয় জীবনের সূচনা হয়। তার অভিনীত প্রথম পূরণদৈর্ঘ্য চলচ্চিত্র হল পুভান যা ২০২৩ সালে কেরালায় মুক্তি পেয়েছিল। পুভানে তার অভিনীত চরিত্রের নাম ছিল বীণা। একই বছরে তার অভিনীত অপর একটি চলচ্চিত্র আয়ালভাশি মুক্তি পায় যেখানে তিনি স্মৃতি চরিত্রে অভিনয় করেছিলেন। এরপর তিনি মালায়ালাম চলচ্চিত্র জগতে পরিচিত পেতে শুরু করেন। অখিলা মালয়ালম চলচ্চিত্র প্রেমালু -তে কাজ করার সুযোগ পান। প্রেমালু -তে তিনি কার্তিকা চরিত্রে অভিনয় করেন। প্রেমালু ২০২৪ সালে কেরালার প্রেক্ষাগৃহে মুক্তি পায় এবং ব্যবসায়িকভাবে অত্যন্ত সফল হয়। প্রেমালু চলচ্চিত্রটি তার ব্যবসায়িক সাফল্যের জন্য সর্বোচ্চ আয়কারী মালয়ালম চলচ্চিত্রের তালিকার মধ্যে স্থান পেয়েছে।   চলচ্চিত্র তালিকা    চলচ্চিত্র    অন্যথায় উল্লেখ না করা হলে সমস্ত চলচ্চিত্র মালায়ালাম ভাষায়।  বছর শিরোনাম ভূমিকা মন্তব্য  ২০২৩ পুভান বীণা অভিষেক চলচ্চিত্র  আয়ালভাশি স্মৃতি  ২০২৪ প্রেমালু কার্তিকা  অনুসরণ সুলু  ২০২৫  চিত্রগ্রহণ    স্বল্পদৈর্ঘ্য চলচ্চিত্র  বছর শিরোনাম ভূমিকা মন্তব্য  ২০২২ অনুরাগ ইঞ্জিনিয়ারিং ওয়ার্কস নিতু  ২০২৪ দ্য স্পাইরাল আন্টি   তথ্যসূত্র  বিষয়শ্রেণী:১৯৯৭-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কেরলের অভিনেত্রী বিষয়শ্রেণী:জীবিত ব্যক্তি
শ্রীলঙ্কা পুরুষ ক্রিকেট দল ২০২৩ সালের জানুয়ারি মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ভারত সফর করে। ২০২২ সালের ডিসেম্বর মাসে সিরিজের সূচি নিশ্চিত করা হয়।  টি২০আই সিরিজে ভারত ২–১ ব্যবধানে জয়ী হয়। ওডিআই সিরিজে ভারত ৩–০ ব্যবধানে জয়লাভ করে।  দলীয় সদস্য ওডিআইটি২০আইওডিআইটি২০আই রোহিত শর্মা (অধি.)  হার্দিক পান্ডিয়া (সহ-অধি.)  অক্ষর প্যাটেল  অর্শদীপ সিং  ইশান কিশন (উই.)  উমরান মালিক  ওয়াশিংটন সুন্দর  কুলদীপ যাদব  জসপ্রীত বুমরাহ  বিরাট কোহলি  মোহাম্মদ শামি  মোহাম্মদ সিরাজ  যুজবেন্দ্র চাহাল  লোকেশ রাহুল (উই.)  শুভমান গিল  শ্রেয়াস আইয়ার  সূর্যকুমার যাদব হার্দিক পান্ডিয়া (অধি.)  সূর্যকুমার যাদব (সহ-অধি.)  অক্ষর প্যাটেল  অর্শদীপ সিং  ইশান কিশন (উই.)  উমরান মালিক  ঋতুরাজ গায়কওয়াড় (উই.)  ওয়াশিংটন সুন্দর  জিতেশ শর্মা (উই.)  দীপক হুডা  মুকেশ কুমার  যুজবেন্দ্র চাহাল  রাহুল ত্রিপাঠী  শিবম মাবি  শুভমান গিল  সঞ্জু স্যামসন (উই.)  হর্ষল প্যাটেল দাসুন শানাকা (অধি.)  কুশল মেন্ডিস (সহ-অধি.) (উই.)  অভিষ্কা ফার্নান্দো  আশেন বণ্ডারা  ওয়ানিন্দু হাসারাংগা দে সিলভা  কসুন রজিতা  চরিত আশালংকা  চামিকা করুণারত্নে  জেফরি ভ্যান্ডারসে  দিলশান মদুশঙ্কা  দুনিথ ভেল্লালাগে  ধনঞ্জয় দে সিলভা  নুওয়ানিন্দু ফার্নান্দো  পাথুম নিশঙ্কা  প্রমোদ মদুশন  মহেশ তীক্ষণ  লাহিরু কুমারা  সদীর সমরবিক্রম (উই.) দাসুন শানাকা (অধি.)  ওয়ানিন্দু হাসারাংগা দে সিলভা (সহ-অধি.)  অভিষ্কা ফার্নান্দো  আশেন বণ্ডারা  কসুন রজিতা  কুশল মেন্ডিস (উই.)  চরিত আশালংকা  চামিকা করুণারত্নে  দিলশান মদুশঙ্কা  দুনিথ ভেল্লালাগে  ধনঞ্জয় দে সিলভা  নুওয়ান তুষার  পাথুম নিশঙ্কা  প্রমোদ মদুশন  ভানুকা রাজাপক্ষ (উই.)  মহেশ তীক্ষণ  লাহিরু কুমারা  সদীর সমরবিক্রম (উই.) ২০২৩ সালের ৩ জানুয়ারি জসপ্রীত বুমরাহকে ভারতের ওডিআই দলে যোগ করা হয়। দ্বিতীয় টি২০আই ম্যাচের আগে ভারতের টি২০আই দলে জিতেশ শর্মাকে নেয়া হয়। ওডিআই সিরিজ শুরুর আগে জসপ্রীত বুমরাহ ভারতের ওডিআই দল থেকে ছিটকে যান।  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ ভারতীয় ক্রিকেট বিষয়শ্রেণী:২০২৩-এ শ্রীলঙ্কান ক্রিকেট বিষয়শ্রেণী:শ্রীলঙ্কা ক্রিকেট দলের ভারত সফর বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
মনবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল। এর পূর্বে এটি কাঞ্চীপুরম জেলার একটি জনগণনা নগরী ছিল। চেন্নাইয়ের মাউন্ট-পুন্তমল্লী সড়ক বরাবরই লোকালয়টি অবস্থিত। বর্তমানে এখানে একাধিক তথ্যপ্রযুক্তি কোম্পানি প্রতিষ্ঠিত হয়েছে।  thumb|ডা. এম. জি. আর. মূক ও বধির আবাসিক ও উচ্চ মাধ্যমিক বিদ্যালয়  ভৌগোলিক অবস্থান মনবক্কমের উত্তর দিকে রামাপুরম এবং মুঘলীবক্কম, পূর্ব দিকে নন্দমবক্কম ও সেন্ট থমাস মাউন্ট, দক্ষিণ দিকে মীনমবক্কম ও পশ্চিম দিকে রয়েছে কোলাবক্কম।  জনতত্ত্ব ২০০১ খ্রিস্টাব্দে মনবক্কমের জনসংখ্যা ছিল ৮,৫৯০ জন, যার মধ্যে ৪,৪৬৬ জন পুরুষ ও ৪,১২৪ জন নারী।  ২০১১ খ্রিটাব্দে ভারতের জনগণনা অনুযায়ী মনবক্কমের মোট জনসংখ্যা ১৩,৩৪৪ জন, যেখানে ৬,৭১৫ জন পুরু ও ৬,৬২৯ জন নারী৷ অর্থাৎ প্রতিহাজার পুরুষে ৯৮৭ জন নারীর বাস৷ মোট পরিবার সংখ্যা ৩,৪৫৮ টি৷ ছয় বছর অনূর্ধ্ব শিশু সংখ্যা ১,৬০২, যা মোট জনসংখ্যার ১২.০১ শতাংশ৷ মনবক্কমের মোট সাক্ষরতার হার ৯০.৪৭ শতাংশ, যেখানে পুরুষ সাক্ষরতার হার ৯৩.৫৬ শতাংশ ও নারী সাক্ষরতার হার ৮৭.৪০ শতাংশ৷https://www.census2011.co.in/data/town/629352-manapakkam-tamil-nadu.html   পরিবহন  সড়কপথে মনবক্কম গিণ্ডি ও পোরূরের মতো সড়ক জংশনের থেকে যথাক্রমে ৫.৩ ও ৫.২ কিলোমিটার দূরে অবস্থিত। এছাড়াও চেন্নাই এমটিসি বাস পরিষেবার মাধ্যমে লোকালয়টি কুন্দ্রতুর ও সঈদাপেটের সঙ্গে যুক্ত। নিকটবর্তী রেলওয়ে স্টেশনটি হল গিণ্ডি রেলওয়ে স্টেশন।  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি বিষয়শ্রেণী:কাঞ্চীপুরম জেলার শহর ও নগর
সাম্যবাদের ইতিহাসে বিভিন্ন ধরনের মতাদর্শ ও রাজনৈতিক আন্দোলন রয়েছে। যা সম্পদ, অর্থনৈতিক উদ্যোগ এবং সম্পত্তির সাধারণ মালিকানাগুলির মূল তাত্ত্বিক বিষয়গুলোতে বিভক্ত।  সাম্যবাদের সর্বাধুনিক রূপটিতে মার্কসবাদের পটভূমিকে নামেমাত্র গ্রহণ করেছে। এক্ষেত্রে উল্লেখ্য যে, মার্কসবাদ হচ্ছে এক ধরনের ভাবাদর্শ যা উনিশ শতকের মাঝামাঝি সময়ে কার্ল মার্কস দ্বারা প্রণিত হয়েছিল। পরবর্তীকালে মার্কসবাদ ইউরোপের বেশিরভাগ অংশে বিস্তার লাভ করে।   সাম্যবাদ শব্দটির ইতিহাস    তথ্যসূত্র   বিষয়শ্রেণী:সাম্যবাদ বিষয়শ্রেণী:সমাজতন্ত্রের ইতিহাস
{{Taxobox/core| edit link = সম্পাদনা করুন  | temporal_range =  | parent = Acacia | display_taxa =  | authority =  | parent_authority =  | grandparent_authority =  | greatgrandparent_authority =  | greatgreatgrandparent_authority =  | greatgreatgreatgrandparent_authority =  | offset = 1  | name =  | colour  =  | status  =  | status_system =   | status_ref =   | status2  =  | status2_system =   | status2_ref =   | trend =  | image =  | upright =   | image_alt =   | image_caption =   | image2 =  | upright2 =   | image2_alt =   | image2_caption =   | classification_status =   | diversity =  | diversity_ref =   | diversity_link =   | extinct =  | species =  | binomial =  | binomial_authority =    | subdivision =  | subdivision_ranks = Subspecies  | subdivision_ref =   | type_strain =   | type_strain_ref =   | range_map =   | range_map_upright =  | range_map_alt =   | range_map_caption =   | range_map2 =   | range_map2_upright =  | range_map2_alt =   | range_map2_caption =   | range_map3 =   | range_map3_upright =  | range_map3_alt =   | range_map3_caption =   | range_map4 =   | range_map4_upright =  | range_map4_alt =   | range_map4_caption =   | synonyms_ref =   | synonyms =  }}
নেদারল্যান্ডস নারী ক্রিকেট দল ২০২২ সালের নভেম্বর ও ডিসেম্বর মাসে চারটি একদিনের আন্তর্জাতিক (ওডিআই) ও চারটি টোয়েন্টি২০ আন্তর্জাতিক (টি২০আই) ম্যাচ খেলার জন্য থাইল্যান্ড সফর করে। সিরিজের সব ম্যাচ চিয়াং মাই প্রদেশের সন দ্রায় জেলার দ্য রয়াল চিয়াং মাই গলফ রিসোর্ট মাঠে অনুষ্ঠিত হয়। ওডিআই ম্যাচগুলো ছিল আন্তর্জাতিক ক্রিকেট কাউন্সিল (আইসিসি) কর্তৃক ওডিআই মর্যাদা লাভের পর থাইল্যান্ডের প্রথম আনুষ্ঠানিক নারী একদিনের আন্তর্জাতিক ম্যাচ।  ওডিআই সিরিজে থাইল্যান্ড ৪–০ ব্যবধানে জয়লাভ করে। টি২০আই সিরিজে থাইল্যান্ড ৩–১ ব্যবধানে জয়ী হয়।  দলীয় সদস্য  নঋমল চৈবৈ (অধি.) (উই.)  অভিসরা সুবর্ণজলধী  অর্ণিজা কাংজম্ভূ  জনিতা সুদ্ধরেঅঙ  ণট্‌ঠকান্ত চন্দ্রধর্ম  দিভজ্জা বদ্ধবঙ্গ  নন্দনভস গনচেরিঞ্‌ক্রৈ (উই.)  নন্দিতা পুঞ্‌সুখগাং  নাতয়া পূজাধর্ম  পণ্ডিতা লীবঢনা (উই.)  বণ্ণিতা মায়ঃ  রোসনানী কানোঃ  শরনরিন্দ্র দিব্যভোজন  শুলিবর লৌমী  সুবনন্দ খেয়বতোঃ (উই.) হেদার সিখারস (অধি.) (উই.)  আনেমেইন টমসন  আনেমেইন ভন ব্যউখা  ইয়োলিন ফন ফ্লিট (উই.)  ইরিস স্‌ভিলিং  এভা লিঞ্চ  কারোলিনা ডে লাংঅ  গোয়েনডলিন ব্লুমেন  ফ্রেডেরিক ওফেরডাইক  বাবেট ডে লেডা (উই.)  রবিন ফন ওস্টেরোম  রোবিনা রাইকা  সিলভার সিখারস  স্টেরে ক্যালিস  হানা লান্ডহের  ওডিআই সিরিজ ১ম ওডিআই  ২য় ওডিআই  ৩য় ওডিআই  ৪র্থ ওডিআই  টি২০আই সিরিজ ১ম টি২০আই  ২য় টি২০আই  ৩য় টি২০আই  ৪র্থ টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ থাই ক্রিকেট বিষয়শ্রেণী:২০২২-এ ওলন্দাজ ক্রিকেট বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা নেদারল্যান্ডস ২০২২–২৩ বিষয়শ্রেণী:নেদারল্যান্ডস ক্রিকেট দলের বিদেশ সফর
... শূন্য একটি জোড় সংখ্যা?  ... ৩ এর চেয়ে বড় সকল মৌলিক সংখ্যার বর্গের পূর্ববর্তী সংখ্যা ১২ দ্বারা বিভাজ্য?  ... ২০০৯ সালের হিসাব অনুযায়ী জ্ঞাত সর্ববৃহৎ মৌলিক সংখ্যায় ১৩০ লক্ষ অঙ্ক আছে?  ... ইতালীয় গণিতবিদ জিরোলামো কার্দানো ত্রিঘাত সমীকরণ সমাধান করতে গিয়ে জটিল সংখ্যা আবিস্কার করেন?  ... গ্রিক গণিতবিদ ইউক্লিড রচিত মৌলিক উপাদানসমূহ বইটি প্রায় ২০০০ বছর ধরে জ্যামিতি শিক্ষায় মূল্য পাঠ্য হিসেবে ব্যবহৃত হয়েছে?  ... সুইজারল্যান্ডীয় গণিতবিদ লিওনার্ট অয়লার ১৭৬৬ সালে পুরোপুরি অন্ধ হয়ে যাবার পরও ১৭৭৫ সালে প্রায় প্রতি সপ্তাহে একটি করে গাণিতিক গবেষণা প্রবন্ধ রচনা করতেন?  ... ৬১৭৪ সংখ্যাটি নিয়ে গণিতবিদ ডি. আর. কাপরেকারেরগবেষণার জন্য সংখ্যাটিকে তার নামানুসারে "কাপরেকার ধ্রুবক" বলে ডাকা হয়?  ... জার্মান গণিতবিদ কার্ল ফ্রিড‌রিশ গাউস ১৭৯৮ সালে মাত্র ২১ বছর বয়সে তাঁর জীবনের সর্বশ্রেষ্ঠ কাজ ডিসকিশিয়নেস অ্যারিথমেটিকা রচনা করেন?  ... মুখস্থভাবে গাণিতিক ধ্রুবক পাইয়ের মান বলাতে গিনেসের স্বীকৃতিপ্রাপ্ত রেকর্ড হল দশমিক বিন্দুর পরে ৬৭,৮৯০ ঘর পর্যন্ত, যার অধিকারী চীনের ২৪ বছর বয়স্ক স্নাতক ছাত্র লু চাও?  ...আন্তর্জাতিক গণিত অলিম্পিয়াডে যেসব প্রতিযোগী কোনো পদক জয় করতে পারে না, কিন্তু কোনো সমস্যায় সাত নম্বর পায় তাঁদেরও সম্মানজনক উদ্ধৃতি প্রদান করা হয়?
জেমস মাইকেল জাস্টিন (, ; জন্ম: ২৩ ফেব্রুয়ারি ১৯৯৮; জেমস জাস্টিন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব লেস্টার সিটি এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৭ সালে, জেমস ইংল্যান্ড অনূর্ধ্ব-২০ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় তিন বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২২ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন জেমস মাইকেল জাস্টিন ১৯৯৮ সালের ২৩শে ফেব্রুয়ারি তারিখে ইংল্যান্ডের লুটনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জেমস ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৭ সালে তিনি ইংল্যান্ড অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় তিন বছরে ১০ ম্যাচে অংশগ্রহণ করে ১টি গোল করেছেন।  ২০২২ সালের ৪ঠা জুন তারিখে, ২৪ বছর, ৩ মাস ও ১২ দিন বয়সে, ডান পায়ে ফুটবল খেলায় পারদর্শী জেমস হাঙ্গেরির বিরুদ্ধে অনুষ্ঠিত ২০২২–২৩ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৩ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি হাঙ্গেরি ১–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে জেমস সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ইংল্যান্ড  ২০২২  ১  ০ সর্বমোট  ১  ০  তথ্যসূত্র  বহিঃসংযোগ             বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:লুটন টাউন ফুটবল ক্লাবের খেলোয়াড় বিষয়শ্রেণী:লেস্টার সিটি ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
জোহানেস হেন্ড্রিক "ইয়ান" ফন স্টিনবার্গেন (;  জন্ম ৩ জুন, ১৯৭০) একজন ওলন্দাজ অনুবাদক ও দোভাষী। তিনি বেশ কয়েকটি নির্মিত ভাষার লেখক হিসেবে পরিচিত, বিশেষ করে ইন্টারস্লাভিক ও ওয়েনেডিক।   তিনি হুর্নে জন্মগ্রহণ করেন, যেখানে তিনি তার শৈশবের বেশিরভাগ সময় কাটিয়েছেন। ১৯৮৮ সালে তিনি আমস্টারডাম বিশ্ববিদ্যালয়ে ছাত্র হন, যেখানে তিনি স্লাভিক বিদ্যা ও সঙ্গীতবিদ্যা প্রধান বিষয় নিয়ে পূর্ব ইউরোপীয় স্টাডিজে স্নাতক ডিগ্রি অর্জন করেন। তিনি পোল্যান্ডের ওয়ারশ বিশ্ববিদ্যালয়ে পড়াশোনা চালিয়ে যান এবং সমসাময়িক সঙ্গীতের জন্য ওয়ারশ অটাম উৎসবে কাজ করেন। ১৯৯৭ সালে, তিনি নেদারল্যান্ডসে একজন পোলীয় অনুবাদক ও দোভাষী হন।    তথ্যসূত্র    বাহ্যিক লিঙ্কগুলি      Towards a Unified Slavic Language — Lecture at the Fourth Language Creation Conference, Groningen 2011 on YouTube  বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:আমস্টারডাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:নেদারল্যান্ডসের ভাষাবিজ্ঞানী বিষয়শ্রেণী:২১শ শতাব্দীর ওলন্দাজ অনুবাদক
আর্জব () এর আক্ষরিক অর্থ হল আন্তরিকতা, সরলতা ও অ-ভণ্ডতা।J Sinha, , Volume 2, Motilal Banarsidas, , page 142Arjava Sanskrit-English Dictionary, Koeln University, Germany এটি প্রাচীন হিন্দু ও জৈন গ্রন্থের দশটি যমের মধ্যে একটি।KN Aiyar (1914), Thirty Minor Upanishads, Kessinger Publishing, , Chapter 22, pages 173-176 অন্য নয়টি যম হল অহিংসা, সত্য, অস্তেয়, ব্রহ্মচর্য, ক্ষমা, ধৃতি, দয়া, মিতাহার ও শৌচ।K. N. Aiyar (1914), Thirty Minor Upanishads, Kessinger Publishing , Chapter 22, pages 173-176   সংজ্ঞা  আর্জব মানে নিজের ও অন্যের প্রতি নিজের চিন্তা, কথা ও কাজে সরলতা, আন্তরিকতা এবং সামঞ্জস্য। পান্ডুরং বামন কনে আর্জবকে সরলতা হিসেবে অনুবাদ করেন।PV Kane (1974), History of Dharmaśāstra: (ancient and Mediæval Religious and Civil Law in India), Vol 2, Issue 1, , page 5 প্রাচীন ভারতীয় গ্রন্থে এটিকে ব্যাখ্যা করা হয়েছে "ভণ্ডামি থেকে আত্মসংযম", এবং "কপটতার অনুপস্থিতি"। এটি একজন ব্যক্তির আধ্যাত্মিকতার পথে বেশ কয়েকটি নৈতিক গুণপূর্ণ সংযমের একটি হিসাবে অন্তর্ভুক্ত করা হয়েছে। মহারাষ্ট্রীয় কবি বামন অবিগীতাতে, ১৬.১-এ, মনে করেন আর্জব হল ব্যক্তির মধ্যে সততা ও বিশুদ্ধতার রূপ, এবং অপরিহার্য গুণ যাতে প্রত্যেকের সাথে সমান আচরণ করা যায়, সে অন্য একজনের সন্তান, স্ত্রী, আত্মীয়, বন্ধু, অপরিচিত, শত্রু বা নিজেকে কোনো বৈষম্য ছাড়াই হোক না কেন।  আর্জব-এর নৈতিক ধারণাকে সমার্থকভাবে অদম্ভ হিসেবে উল্লেখ করা হয়। অদম্ভ মানেAdambha Sanskrit English Dictionary, Koeln University, Germany অ-প্রতারণামূলক, সরলতা ও আন্তরিকতা। এটি ভারতীয় মহাকাব্যে গুণ হিসাবে তালিকাভুক্ত করা হয়েছে।  সাহিত্য  আর্জব হল শাণ্ডিল্য উপনিষদ এবং স্বত্মারাম অনুসারে দশটি যমের মধ্যে একটি। এটি প্রাচীন ভারতীয় গ্রন্থে শেখানো সদগুণ সংযম (যম)।  আদি শঙ্কর এই গুণটিকে ভবশুদ্ধি, এবং উদ্দেশ্যের বিশুদ্ধতা ও ভণ্ডামি থেকে মনের স্বাধীনতা হিসাবে ব্যাখ্যা করেছেন। এটি এমন গুণ হিসাবে বিবেচিত হয় যা একজনকে উদ্বেগ, ক্রোধ, কুসংস্কার, অভ্যন্তরীণ দ্বন্দ্ব বা বিভ্রান্তি ছাড়াই কাজ করতে এবং বেঁচে থাকার ক্ষমতা দেয়। ভগবদ্গীতা ১৭.১৬ শ্লোকেও এটি আলোচনা করা হয়েছে।Christopher Key Chapple (2009), The Bhagavad Gita: Twenty-fifth–Anniversary Edition, State University of New York Press, , page 649  মহাভারতের ১২ অধ্যায় ৬০-এ, অক্রোধ, ক্ষমা এবং অন্যান্যের সাথে অদম্ভ (অ-কপটতা)কে গুণ হিসাবে তালিকাভুক্ত করে।Ian Proudfoot, Ahiṃsā and a Mahābhārata Story, Faculty of Asian Studies, Australian National University, , page 185 ২৭৮ অধ্যায়ে, মহাকাব্যটি ব্যাখ্যা করে যে কীভাবে ও কেন ভণ্ডামি উদ্ভূত হয়, পরামর্শ দেয় যে এটি লালসা, লোভ এবং ভাসা ভাসা জিনিসের প্রতি আসক্তির পাপের উদ্ভূত।Shanti Parva The Mahabharata, Section CCLXXIII, KM Ganguli (Translator) পতঞ্জলির যোগসূত্রে কেবল পাঁচটি যমের তালিকা রয়েছে, যার মধ্যে অ-লোভ এবং অ-স্বত্বতা (যথাক্রমে অস্তেয় ও  অপরিগ্রহ) রয়েছে, কিন্তু আর্জব অন্তর্ভুক্ত নয়।   তথ্যসূত্র   বিষয়শ্রেণী:ভারতীয় দার্শনিক ধারণা বিষয়শ্রেণী:হিন্দু দার্শনিক ধারণা বিষয়শ্রেণী:যোগশাস্ত্রের ধারণা বিষয়শ্রেণী:হিন্দু নৈতিকতা